Az Egészségügyi Minisztérium szakmai protokollja

A fiatal felnőttkori kardiovaszkuláris megbetegedések
gyermek és serdülőkori megelőzésére
Készítette: A Kardiológiai Szakmai Kollégium

I. Alapvető megfontolások
1. A protokoll alkalmazási területe
A 3-18 éves korú gyermekek, illetve serdülők speciális szűrővizsgálata, akik szüleinél, illetve nagyszüleinél a WHO kritériumainak megfelelően (nemtől függően 50, illetve 60 éves életkor előtt) fiatalkorban jelentkezett először az akut szívizominfarktus, a stroke, a metabolikus syndroma különféle tünete, illetve az érszűkület. A hasonló életkorú gyermekek vizsgálata, akiknél az iskolai, sportorvosi, vagy háziorvosi vizsgálat túlsúlyt, és/vagy a 90 percentilis értéknél magasabb vérnyomást talált.
2. A protokoll bevezetésének alapfeltétele
Gyermek lipidológiai szakambulancia

2.1. Személyi feltételek
-
gyermekgyógyász szakorvos kellő lipidológiai jártassággal (legalább 3 éves lipidológiai irányultságú szaktevékenység „A Magyar Atherosclerosis Társaság Lipidológus Orvosa”)

-
gyermekgyógyászati szakasszisztens

-
dietetikus

-
gyógytornász, vagy testnevelő tanár

2.2. Szakmai háttér
Gyermekgyógyászatban jártas (szemészeti, kardiológus, pszichológus, angiológus, nephrológus, endokrinológus, genetikus) konziliáriusi háttér biztosítása.

2.3. Tárgyi feltételek

A rendelő általános feltételei +

Beteggondozást támogató szoftverrel rendelkező számítógép(ek)


Antropometriás meghatározás eszközei (testsúly, testmagasság mérése)


Vénás vérvételi eszközök


Zsíranalizátor, vagy bőrredőmérők


Vérnyomásmérő, EKG, ambuláns vérnyomásmérő monitor


Terheléses vizsgálatra alkalmas eszközök (futópad, vagy szobakerékpár)
2.4. Diagnosztikai háttér

A veszélyeztetettség felismerését a hosszú távú követést, ellenőrzést biztosító laboratóriumi háttér, illetve ultrahang diagnosztikai lehetőség biztosítja.

(szérum lipid tükör: összkoleszterin, HDL- koleszterin, LDL- koleszterin, össztriglicerid, apoA-I, apo B, lp (a), plazma homocisztein, májfunkciós próbák: GGT, GPT, alkalikus foszfatáz, ionok: szérum Na, K, összfehérje, kreatin fozfokináz, automata vérkép, vérsejtsüllyedés, CRP, vesefunkciók), 
(hasi ultrahang, szív ultrahang). 
3. Definíció

Veszélyeztetettnek tartott az a 3-18 éves gyermek, illetve serdülő, akinél a 90 percentilis értéknél nagyobb testtömeg index, és/vagy abpm-mel megerősített 90 percentilisnél magasabb vérnyomás található. Ilyen akinek terheléses vércukor görbéje dysglycaemiára utal, akinek szérum összkoleszterinszintje az 5,2 mmol/L, össztrigliceridszintje 1,1 mmol/l plazma összhomocisztein szintje a 12 µmol/l értéket, LDL –koleszterinszintje a 3,5 mmol/l értéket meghaladja, és/ vagy a szérum HDL- koleszterinszintje alacsonybb, mint 0,9 mmol/l.

4. Panaszok, tünetek

A vizsgálatra hívottak többsége tünet és panaszmentes.
5. A veszélyeztetettség egyéb jellemzői

5.1. Genetikai háttér

Jelenleg felderítés alatt. Számos felfedett és még ismeretlen genetikai tényező befolyásolja a veszélyeztetettség tényét. Legjobban felderített a familiaris hypercholesterinaemia. A családi megjelenés azonban csak részben alapul genetikai tényezőkőn, részben a család életmódja által befolyásolt tényező. 
5.2. Incidencia Magyarországon

Pontos adat nem ismert. Jelenleg évente mintegy 1500 új gyermeket illetve serdülőt gondoz a gyermek lipidológus hálózat. Ez a szám azonban jobb felderítési munkával, az érdekeltség megteremtésével, a hálózat OEP finanszírozása során a fiatalkori szívizominfarktusok, strokok, stb. számát ismerve többszörösére emelkedhet. 
5.3. Jellemző életkor

3-18 év

II. Diagnózis
1. Diagnosztikai algoritmusok

Minden vizsgálat során alkalmazott módszerek:

· anamnézis

· fizikális vizsgálat

· éhgyomri vércukor

· szérum összkoleszterin

· HDL- Koleszterin

· Össztrigliceridszint meghatározás

· LDL- koleszterinszint számítás

· vérnyomás és terheléses vérnyomásmérés

· testtömeg index számítás

Család korai szívizominfarktusa esetén + teljes lipid profil, plazma homociszteinszint, ahol lehetséges, ott a tiobarbiturát rektív plazma rendszer vizsgálata.
(A hipertoniás, túlsúlyos, dysglycaemiás betegek ellátása az ismert szakmai protokollok alapján történik.)

2. Képalkotó vizsgálatok: elhízás, lipidanyagcsere zavar, illetve dysglycaemia esetén hasi ultrahang vizsgálata feltétlen ajánlott.

III. Terápia
A gyógyszeres kezelés csak speciális esetekben secunder hypertonia, illetve familiaris hypercholesterinaemia ritka eseteiben ajánlott (lásd e betegségek ismert algoritmusa)

Nem Gyógyszeres kezelés: diétás és mozgáskezelés, amelynek betanítását
Étrendi és torna bemutatók, klubfoglalkozások, szakmai szóróanyagok segítik

IV. Rehabilitáció

V. Gondozás

Első alkalommal 2 hónap,majd utána fél évente rendszeres ellenőrzés a rizikófaktorok megfelelő csökkenéséig. (átlagosan két év)

Az ellátás megfelelőségének indikátorai

Az antropometriai, vérnyomásméréssel ellenőrzött és a kontrollok során végzett laboratóriumi vizsgálatokkal vizsgált paraméterek változásai.

Dokumentáció
A szokásos ambuláns vizsgálati jegyzőkönyvben, illetve szükséges felvétel esetén a zárójelentésen.

